**Nájomná zmluva č. 9/2016/1-3/2**

uzavretá v zmysle ust. § 685 a nasl. Obč. zákonníka

(ďalej len zmluva)

**PRENAJÍMATEĽ:** **MESTO VRBOVÉ**

sídlo: Ul. gen. M. R. Štefánika č. 15/4, 922 03 Vrbové

štatutárny orgán: dott. Mgr. Ema Maggiová – primátorka mesta IČO: 0313190

DIČ: 2020531040

bankové spojenie: VÚB, a. s.,

IBAN: SK42 0200 0000 0023 9974 1458

č. účtu: 2399741458/0200

(ďalej len prenajímateľ)

**a**

**NÁJOMCA:**  **GIT, s.r.o.**

sídlo: Ul. Piešťanská cesta č. 412/48, 922 03 Vrbové

štatutárny orgán: Lukáš VALO – konateľ

IČO:

DIČ DPH:

bankové spojenie:

IBAN:

Číslo tel.:

(ďalej len nájomca)

**I.**

**Predmet nájmu**

**1/** Prenajímateľ je vlastníkom domu s.č. 3/2 vo Vrbovom, ktorý je zapísaný na Katastrálnom úrade Trnava, Správe katastra v Piešťanoch na LV č. 1900.

**2/** Prenajímateľ prenecháva nájomcovi do užívania za nájomné – byt I. kategórie o výmere 104,90 m2. Byt sa nachádza v dome na Nám. Sv. Cyrila a Metoda 3/2 , vo Vrbovom, postavenom na pozemku označenom p.č. 480.

Predmet nájmu je označený ako byt č. 1 podľa vnútornej evidencie mesta.

**3/** Prenajímateľ nájomcovi byt spolu s jeho vybavením opísaný v čl. I. ods. 1) a ods. 2) prenecháva do nájmu za nájomné a nájomca ho do nájmu preberá.

**4/** Nájomca sa oboznámil so stavom bytu pred podpísaním tejto zmluvy. Byt je spôsobilý na riadne užívanie.

**II.**

**Doba nájmu**

Nájomná zmluva sa uzatvára na dobu určitú a to na dobu od 1.3.2016 do 31.12.2016 vrátane.

**III.**

**Výška nájomného a výška úhrady za plnenia spojené s užívaním bytu a ich splatnosť**

1/Nájomca je povinný mesačne platiť prenajímateľovi :

- nájomné vo výške 114,69 **€**

- zálohové platby mesačne za služby spojené s užívaním bytu. Tieto bude nájomca platiť podľa aktuálneho predpisu mesačných zálohových platieb.

2/ Platby za nájomné a zálohové platby uvedené v predpise mesačných zálohových platieb je nájomca povinný platiť na účet prenajímateľa - Mesta Vrbové a to č.ú. **2399741458/0200, a to do 25-teho dňa** predchádzajúceho mesiaca, pričom nájomca uvedie ako variabilný symbol súpisné číslo bytového domu/číslo bytu ( 321). V prípade, ak nájomca neplatí nájomné a služby spojené s užívaním bytu riadne a včas je povinný zaplatiť poplatok z omeškania v zmysle Obč. zákonníka vo výške 0,5‰ z dlžnej sumy za každý deň omeškania.

3/ Zálohové platby môžu byť prenajímateľom jednostranne upravené, pokiaľ by boli nízke v závislosti od vyúčtovania alebo nárastu cien energií – médií, s  čím nájomca súhlasí, najmä ak je preto dôvod vyplývajúci z osobitných predpisov alebo z rozhodnutia cenových orgánov, zvýšenia ceny dodávateľmi médií, prípadne iných odôvodnených skutočnosti. Oznámenie o zvýšení zálohových platieb musí byť vopred oznámené nájomcovi, písomne a doručené na adresu uvedenú v zmluve, alebo na poslednú oznámenú adresu. Za doručené sa bude považovať aj v prípade ak nájomca odmietne prevziať zásielku , alebo neprevezme z akéhokoľvek dôvodu .

4/ Ročné vyúčtovaniesa prenajímateľ zaväzuje uskutočniť do 31.5. príslušného roka, ak bude mať za uvedené obdobie všetky faktúry od dodávateľov médií.

Nedoplatok vzniknutý v rámci vyúčtovania sa nájomca zaväzuje uhradiť do 60 dní po doručení vyúčtovania, ale to za podmienky, že nájomca pravidelne mesačne uskutočňoval úhrady za užívanie bytu. V opačnom prípade je nedoplatok povinný uhradiť do 10 dní od doručenia vyúčtovania. Preplatok bude nájomcovi vrátený do 60 dní po vykonanom zúčtovaní, za podmienky, že v nasledujúcom roku po vyúčtovaní nemá nájomca nedoplatok za užívanie bytu. Ak bude mať v nájomca za nasledujúce obdobie nedoplatok, preplatok bude započítaný s nedoplatkom v nasledujúcom období.

5/ Nájomca je povinný platiť samostatné úhrady za TV a rozhlas, elektrickú energiu, poplatky za užívanie telefónnej siete, prípadne káblovej televízie ich poskytovateľom – dodávateľom. Prenajímateľ nezodpovedá za ich riadne poskytovanie – dodávku.

Rozúčtovanie médií sa bude robiť nasledovne:

-teplo na vykurovanie bude rozrátané na m2 .

**IV.**

**Práva a povinnosti zmluvných strán**

1/ Nájomca je oprávnený užívať predmet nájmu uvedený v čl. I. len spôsobom dohodnutým v tejto zmluve. Nájomca nie je oprávnený dať predmet nájmu uvedeného v čl. I. tejto zmluvy alebo jeho časť do podnájmu tretej osobe (právnickej alebo fyzickej).

2/ Zmeny a technické zhodnotenie /rekonštrukciu/ môže nájomca vykonať len s písomným súhlasom prenajímateľa.

3/ Nájomca berie na vedomie, že v zmysle § 687 ods.2 Obč. zák. v spojení s § 5 -9 Nariadenia vlády SR č. 87/1995 Z.z.) je povinný uhrádzať drobné opravy v byte súvisiace s jeho užívaním a náklady spojené s bežnou údržbou. Ak sa nájomca nepostará o včasné vykonanie drobných opráv a bežnú údržbu bytu, má prenajímateľ právo tak urobiť po predchádzajúcom upozornení nájomcu na svoje náklady sám a požadovať od neho náhradu. Pri porušení tejto povinnosti zodpovedá nájomca za škodu tým spôsobenú. Nájomca je povinný znášať obmedzenia v užívaní predmetu nájmu v rozsahu potrebnom na vykonanie opráv.

4/ Nájomca je povinný oznámiť prenajímateľovi bez zbytočného odkladu potreby opráv, (nad rámec bežnej údržby a drobných opráv § 687 ods.2 Obč.zák. v spojení s § 5 -9 Nariadenia vlády SR č. 87/1995 Z.z.), ktoré je nutné vykonať a umožniť ich vykonanie, inak zodpovedá za škodu, ktorá nesplnením tejto povinnosti vznikla. Pri porušení tejto povinnosti zodpovedá nájomca za škodu tým spôsobenú. Nájomca je povinný znášať obmedzenia v užívaní predmetu nájmu v rozsahu potrebnom na vykonanie opráv.

5/ Nájomca je povinný :

-        pri ukončení nájmu uviesť byt do pôvodného stavu – napr.: ak prevzal byt novo vymaľovaný má povinnosť byt vrátiť vymaľovaný ak sa nedohodnú zmluvné strany inak. V prípade ak byt neuvedie pôvodný nájomca do slušného stavu, dá ho prenajímateľ na náklady nájomcu vymaľovať s tým, že nájomca sa zaväzuje tieto náklady nahradiť,

-         k termínu ukončenia nájmu byt uvoľniť a odovzdať ho, pričom nájomca, resp. ručiteľ nesie zodpovednosť za spôsobené škody,

-         umožniť prenajímateľovi bytu vstup do bytu za účelom kontroly bytu, vykonania opráv a údržby bytu, ako aj za účelom kontroly stavu vodomeru na nevyhnutný čas a po predchádzajúcom oznámení,

-         pri uzatváraní nájomnej zmluvy oznámiť prenajímateľovi príslušníkov domácnosti, ktorí s ním budú v byte bývať. Títo budú uvedení v evidenčnom liste. Pri zmene počtu osôb bývajúcich v byte nájomca túto skutočnosť oznámi najneskôr do 30 dní od jej vzniku a tiež aj osoby, ktoré sa v byte zdržiavajú,

-         dodržiavať „Domový poriadok“ a povinnosť nájomcu upratovať spoločné priestory podľa rozpisu služieb a odhadzovať sneh z prístupovej komunikácie vedúcej do budovy. Zároveň sa zaväzujú rešpektovať všetky povinnosti dané nariadeniami mesta Vrbové a pri výkone svojich práv dbať, aby sa v dome vytvorilo prostredie zabezpečujúce ostatným nájomcom výkon ich práv,

-         odstrániť závady a poškodenia, ktoré spôsobil v dome sám alebo tí, ktorí s ním bývajú na vlastné náklady. Ak sa tak nestane, má prenajímateľ právo po predchádzajúcom upozornení nájomcu závady a poškodenia odstrániť a požadovať od nájomcu náhradu.

6/ V bytovom dome je zakázané:

- vykonávať v byte podnikateľskú činnosť bez písomného súhlasu prenajímateľa bytu,

**V.**

**Skončenie nájmu**

1/ Nájom bytu zanikne písomnou dohodou medzi prenajímateľom a nájomcom alebo písomnou výpoveďou.

2/ Ak bol nájom bytu dohodnutý na určitý čas, zanikne tiež uplynutím tohto času. Ustanovenie § 676 ods. 2 Obč.zák. neplatí pre zánik nájmu bytu.

3/ Ak bola daná písomná výpoveď, skončí sa nájom bytu uplynutím výpovednej lehoty. Výpovedná lehota je tri mesiace a začína plynúť prvým dňom mesiaca nasledujúceho po mesiaci, v ktorom bola nájomcovi doručená výpoveď. Prenajímateľ môže nájomcovi písomne určiť dlhšiu výpovednú lehotu. Na doručovanie písomnej výpovede nájmu bytu sa primerane použijú ustanovenia osobitného predpisu.

4/ Ak bola daná výpoveď z dôvodu podľa § 711 ods. 1 písm. d) Obč. zák., že nájomca nezaplatil nájomné alebo úhradu za plnenia poskytované s užívaním bytu, a preukáže, že ku dňu doručenia výpovede bol v hmotnej núdzi, výpovedná lehota sa predlžuje o ochrannú lehotu, ktorá trvá šesť mesiacov.

5/ Prenajímateľ môže vypovedať nájom bytu, ak

a) prenajímateľ potrebuje byt pre seba,

b) nájomca alebo ten, kto je členom jeho domácnosti, hrubo poškodzuje prenajatý byt,

jeho príslušenstvo, spoločné priestory alebo spoločné zariadenia v dome alebo sústavne

narušuje pokojné bývanie ostatných nájomcov alebo vlastníkov bytov, ohrozuje

bezpečnosť alebo porušuje dobré mravy v dome,

c) nájomca hrubo porušuje svoje povinnosti vyplývajúce z nájmu bytu najmä tým, že

nezaplatil nájomné alebo úhradu za plnenia poskytované s užívaním bytu za dlhší čas

ako tri mesiace, alebo tým, že prenechal byt alebo jeho časť inému do podnájmu bez

písomného súhlasu prenajímateľa,

d)      je potrebné z dôvodu verejného záujmu s bytom alebo s domom naložiť tak, že byt

nemožno užívať, alebo ak byt alebo dom vyžaduje opravy, pri ktorých vykonávaní

nemožno byt alebo dom najmenej počas šiestich mesiacov užívať,

e)      nájomca prestal spĺňať predpoklady užívania bytu osobitného určenia alebo

predpoklady užívania bytu vyplývajúce z osobitného určenia domu,

f) nájomca využíva byt bez súhlasu prenajímateľa na iné účely ako na bývanie.

6/ Dôvod výpovede sa musí vo výpovedi skutkovo vymedziť tak, aby ho nebolo možné zameniť s iným dôvodom, inak je výpoveď neplatná. Dôvod výpovede nemožno dodatočne meniť.

7/ Výpoveď z dôvodov uvedených v odseku 5/ písm., d) a e) tejto zmluvy je neplatná, ak prenajímateľ nepriložil k výpovedi listinu, ktorá preukazuje dôvod výpovede.

8/ Ak nájomca, ktorý je v hmotnej núdzi z objektívnych dôvodov, pred uplynutím ochrannej lehoty (§ 710 ods. 4 Obč. zák.) zaplatí prenajímateľovi dlžné nájomné a úhrady spojené s užívaním bytu, alebo sa písomne dohodne s  prenajímateľom o spôsobe jeho úhrady, rozumie sa tým, že dôvod výpovede nájmu bytu zanikol.

9/ Neplatnosť výpovede môže nájomca uplatniť na súde do troch mesiacov odo dňa doručenia výpovede. Účinky výpovede nastanú až po nadobudnutí právoplatnosti rozhodnutia súdu, ktorým sa zamietne návrh na určenie neplatnosti výpovede nájmu bytu.

**VI.**

**Záverečné ustanovenia**

1) Nájomnú zmluvu možno meniť len písomnou dohodou zmluvných strán.

2) Vo všetkých veciach, ktoré nie sú výslovne upravené medzi zmluvnými stranami touto zmluvou, platia príslušné ustanovenia Občianskeho zákonníka a ostatných všeobecne záväzných predpisov.

3)Nájomca v súlade so zákonom č.122/2013 Z.z. súhlasí, aby jeho osobné údaje boli použité a spracované v rozsahu potreby nájomnej zmluvy a podľa potreby vedené v informačných systémoch dotýkajúcich sa právnych subjektov.

4)Zmluva je vyhotovená v štyroch vyhotoveniach, z toho dve obdrží prenajímateľ, jednu nájomca a jednu ručiteľ.

5/Zmluvné strany súhlasia s uverejnením textu zmluvy v zmysle §47a zákona č. 40/1964 Zb. Občiansky zákonník v znení neskorších predpisov na webových stránkach mesta.

6/ Zmluvné strany potvrdzujú, že táto zmluva bola spísaná na základe slobodne a vážne, určite a zrozumiteľne prejavenej vôle účastníkov, nie v tiesni a nie za nápadne nevýhodných podmienok a na znak súhlasu s jej obsahom ju vlastnoručne podpísali.

Vo Vrbovom, dňa: ....26.2.2016..................

Prenajímateľ: Nájomca:

--v.r.-------------------------------------- ---v.r.----------------------------------------

Dott. Mgr. Ema Maggiová Lukáš VALO

rimátorka konateľ

**Technický passport bytu**

Číslo bytu: ....1.............

Poloha bytu: ......vpravo...........

|  |  |  |  |
| --- | --- | --- | --- |
| **PLOCHY BYTU** | **VÝMERA** | | **DRUHY PODLAHY** |
| **Množ.** | **Jed.** |
| Predsieň |  | m2 | Dlažba |
| Kuchyňa |  | m2 | PVC |
| 1. Izba |  | m2 | PVC |
| 1. Izba |  | m2 | PVC |
| 1. Izba |  | m2 | PVC |
| 1. Izba |  | m2 | PVC |
| 1. Izba |  | m2 | PVC |
| Kúpelňa |  | m2 | dlažba |
| WC |  | m2 | dlažba |
| Komora |  | m2 |  |
| SPOLU: |  | m2 |  |

|  |  |  |
| --- | --- | --- |
| **Vybavenie** | **Množstvo** | **Jednotka** |
| Kuchynská linka s antikor. drezom s odkvap. plochou |  | Bm |
| Kuchynský plynový sporák MORA | 1 | ks |
| Digestor FABER | 1 | ks |
| Sprchovacia batéria | 1 | ks |
| Umývadlo | 1 | ks |
| WC kombi | 1 | ks |
| Batéria stojánková páková | 1 | ks |
| Batéria zo steny | 1 | ks |
| Vývod na pračku + odtok | 1+1 | ks |
| Práčka | 1 | ks |
| Mikrovlnná rúra | 1 | ks |
| Chladnička | 1 | ks |
| Stôl jedálenský | 1 | ks |
| Konferenčný stolík | 1 | ks |
| Stoličky |  | ks |
| Police nástenné drevené | 10 | ks |
| Police nástenné umelohmotné | 13 | ks |
| Odpadkový kôš | 1 | ks |
| Kreslo | 2 | ks |
| Postele | 10 | ks |
| Skrine | 11 | ks |
| Podušky | 10 | ks |
| Paplóny | 10 | ks |
| Stropné osvetlenie | 10 | ks |
| Jedálenský servis |  | ks |
| Príbor |  | ks |
| Predlžovačka 3m | 1 | ks |
| El. roztrojka | 1 | ks |

|  |  |
| --- | --- |
| **Merače energií** | |
| Plynomer | áno |
| Elektromer | áno |
| Vodomer studenej vody | áno |
| Vodomer teplej vody | áno |